- Hindi News
- National
- शिक्षण संस्थानों के आस पास नहीं बिकेंगे तंबाकू उत्पाद, जल्द चलाएंगे अभियान
शिक्षण संस्थानों के आस-पास नहीं बिकेंगे तंबाकू उत्पाद, जल्द चलाएंगे अभियान
भास्कर संवाददाता | कुचामन सिटी
शहरमें शिक्षण संस्थानों के नजदीक बिकने वाले तंबाकू उत्पाद को लेकर अब प्रशासन गंभीर नजर आने लगा है। जल्द ही इसे लेकर शहर में एक अभियान चलाया जाएगा।
एसडीएम रामसुख गुर्जर ने बताया कि वे इसके लिए एक कार्ययोजना तैयार कर रहे हैं और शहर में लोगों को तंबाकू उत्पादों के सेवन से होने वाले नुकसान और इसके प्रति जागरूकता को लेकर बड़ा आयोजन करने का प्रयास कर रहे हैं। उन्होंने बताया कि इसके लिए पहले वे 7 मार्च को पंचायत समिति सभागार में एक बैठक का आयोजन करेंगे। इसमें शहर के विभिन्न जागरूक संस्थाओं के प्रतिनिधि, शिक्षण संस्थाओं और डिफेंस एकेडमी संचालकों, ब्लॉक क्षेत्र के सरपंच और अन्य जनप्रतिनिधियों को आमंत्रित किया जाएगा।
इस दौरान एक तारीख तय कर महारैली की रूपरेखा तय की जाएगी। बोर्ड-विश्वविद्यालय की परीक्षाओं को देखते हुए रैली में डिफेंस एकेडमियों के प्रशिक्षुओं अन्य लोगों को शामिल किया जाएगा। इस दौरान लोगों को विभिन्न स्लोगन बैनर-पोस्टरों के माध्यम से तंबाकू उत्पादों से बचने के प्रति जागरूक किया जाएगा। एसडीएम गुर्जर ने दैनिक भास्कर के 3 मार्च के अंक में प्रकाशित ‘हकीकत: स्कूलों के 100 मीटर के दायरे में दर्जनों दुकानों पर बिकते हैं तंबाकू उत्पाद, कार्रवाई नहीं’ खबर पर कहा कि ऐसे दुकानदारों पर गंभीरता से कार्रवाई करने से पूर्व समझाइश की जाएगी। इसके लिए विभिन्न संगठनों का भी सहयोग लिया जाएगा।
चेयरमैनको गुटखा नहीं खाने की दिलाई शपथ
अपनेअभियान का अनौपचारिक शुभारंभ एसडीएम ने शुक्रवार को नगरपालिका में कर दिया। दोपहर में नगरपालिका चेयरमैन कक्ष में पहुंचे एसडीएम गुर्जर ने पालिकाध्यक्ष राधेश्याम गट्टाणी से गुटखा सेवन बंद करने का आग्रह किया। इस पर गट्टाणी ने अपने जेब में रखे गुटखा के पाउच जर्दे की डिब्बी उन्हें सौंप दी और तंबाकू उत्पादों के सेवन का त्याग करने की शपथ ली। इस दौरान वहां मौजूद पार्षदों पालिका ईओ ने शपथ लेने पर प्रसन्नता जताई। उल्लेखनीय है कि स्कूलों के पास धड़ल्ले से तंबाकू सामग्री बिकने से किशोर और युवा वर्ग तेजी से इसकी चपेट में रहा है। भास्कर ने यह मुद्दा प्रमुखता से उठाया था।
कुचामन सिटी. नगरपालिका कार्यालय में पालिकाध्यक्ष गट्टाणी को तम्बाकू उत्पादों का सेवन नहीं करने की शपथ दिलाते एसडीएम गुर्जर।
tgl_Latn sot_Latn hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva